text: पहले चरण में आप सरकार जाति प्रमाणपत्र, ड्राइविंग लाइसेंस, राशन कार्ड, जन्म प्रमाणपत्र, विवाह प्रमाणपत्र, पानी के कनेक्शन जैसी 40 सेवाएं दिल्ली के बाशिंदों को उनके घरों तक पहुंचाएगी। पचास रूपये के अतिरिक्त शुल्क के साथ सेवाएं मुहैया करायी जाएंगी । केजरीवाल ने यहां संवाददाताओं से कहा कि इससे लोगों का समय बचेगा। नागरिकों को भी अपना काम कराने के लिए बिचौलिए को पैसा नहीं देना पड़ेगा।